לאבא שלי, יש עיניים מאוד חומות, יש כאלה שיגידו שהעיניים של אבא שלי שחורות, אבל אני יודעת שמבחינה גנטית אין דבר כזה עיניים שחורות. בגנטיקה יש רק שני צבעים - חום ותכלת, כל השאר הן ואריאציות על אותו נושא.  לאימא שלי היו עיניים תכולות, תכלת בהיר, שקוף כמעט לגמרי. הגן שנותן לעיניים צבע תכול הוא גן רצסיווי. משמעות העניין, בלי להיכנס להסברים מייגעים, היא שכדי שלמישהו יהיו עיניים תכולות, הוא צריך שני גנים תכולים, אחד מהאב ואחד מהאם, מכאן, שלהורים תכולי עיניים יהיו תמיד ילדים תכולי עיניים. גן של עיניים חומות הוא דומיננטי. אם למישהו יש עיניים חומות, יכול להיות לו שיש לו שני גנים חומים, או גן חום וגן תכלת, שלא יבוא לידי ביטוי. אם מישהו עם עיניים חומות מביא ילדים עם מישהי בעלת עיניים תכולות, צריך להתחיל לחשב הסתברויות, יכול להיות שלבעל העיניים החומות יש איפשהו גן תכול רצסיווי, שיתחבר לגן הדומיננטי של בעלת העיניים התכולות ואז יהיו להם ילדים תכולי עיניים.  נושא מרתק, גנטיקה. הכל עובד בהתאם לחישובי הסתברויות מדויקים. חשוב מאוד לזכור שאלה רק הסתברויות, ההסתברות ללידת בן או בת היא של חמישים אחוזים, אבל